hu cs hu hu hu hu hu cs hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu en hu hu it hu hu hu hu hu pt en pt en hu hu hu hu hu hu hu hu hu hu hu hu hu en hu hu hu hu hu de hu hu es en es en it en cs de hu hu it it hu en hu hu pl hu hu hu hu hu hu tr en hu fr hu cs hu hu hu en en zh de hu cs en en en ms hu sv en hu la hu hu fr cs la es hu tr en hu it hu hu hu sv ca ru hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hbs_lat en pt hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. december 19. 5 változtatás vár ellenőrzésre.
Ugrás a navigációhoz Ugrás a kereséshez
1978. november 1. (43 éves)
Sofia Rose P.Váczi, Kodolányi Kamilla, Fenyvesi Rudolf
dzsessz, bossa nova, elektronikus zene
A Wikimédia Commons tartalmaz Pátkai Rozina témájú médiaállományokat.
Pátkai Rozina (Budapest, 1978. november 1.–) magyar énekesnő, dalszerző, képzőművész.
Olasz felmenőkkel is rendelkező énekesnő, bossa novát játszó együttesével vált ismertté, amellyel számos hazai és nemzetközi versenyen ért el sikereket. 2016-ban indult „Minka”[1] elnevezésű projektje, amely az elektronikus zenét és a magyar költészetet ötvözi.
Férje Fenyvesi Márton, gitáros, zeneszerző, hangmérnök. Három gyermeke van: Kodolányi Kamilla Emma (2003), Sofia Rose P.Váczi (2006) és Fenyvesi Rudolf Benedek (2019).[forrás?]
1 Élete és művészi karrierje
Magyar bölcsész- és angol szakos nyelvtanári diplomája után elvégezte az Etűd Zeneművészeti Szakközépiskola jazzének-szakát Winand Gábor tanítványaként, később pedig prozódia tantárgyat oktatott ugyanitt. A tanítás mellett újságíróként is tevékenykedett, miközben a budapesti Holisztikus Oktatási Intézetben alternatív mozgás- és masszázsterapeutaként végzett.
Zenei pályája a középiskolában indult, ahol Rakéta néven improvizatív rockot játszó zenekart alapított. Később klasszikus éneket tanult, első mestere Farkas Katalin, majd később Bátori Éva operaénekesnő volt. Gitározni Víg Mihálynál (Balaton, Trabant) tanult.
Pátkai Rozina és zenekara különböző formációkban 2010 óta koncertezik rendszeresen Budapesten és vidéken. 2011-től vezeti saját jazz-zenekarát, triójának tagjai Ifj. Tóth István gitárművész és Ávéd János szaxofonos, kortárs zeneszerző. Minka live actjében Bernáthy Zsiga techno zenésszel lép fel. A formáció koncertjein Karcis Gábor médiaművész működik közre rendszeresen. Az EM9O formációban Erdély Miklós verseit zenésíti meg intermédia hallgató osztálytársaival, Bácsi Barnabás gitárossal és Melykó Richárd színész, költővel. 2012 óta kizárólag szabadúszó előadóművészként, dalszerzőként dolgozik.
Tanult és tanított a Magyar Hajnal Énekstúdióban. A zenekar 2013 januárjában, a Művészetek Palotájában, a Jazz Showcase-en[2] kapott lehetőséget a bemutatkozásra. Kvintettjét a brazil dallamvilág, a modern zenei elemek és improvizációk jellemzik. A zenekar első lemezére az Egyesült Államokban is felfigyeltek, először az Independent Music Awards 2013 Közönségdíját nyerte el albumuk címadó dala, 2014-ben pedig a szakmai zsűri díjával[3] jutalmazták a zenekart. „Minka”[1] zenei projektjét 2016-ban indította útjára. A „Minka-dalokban” elektronikus zenével ötvözik a klasszikus és kortárs költők megzenésített verseit.
Mészáros Dezső szobrászművész hatására kezdte meg a Théba Művészeti Szakközépiskolában 1997-ben szobrász szakon. 2001-ben rendezte meg első kiállítását Budapesten, képein londoni utazásait dokumentálta. Az utóbbi években fotókat, rajzokat és grafikákat készít, melyeket „Minka” néven állít ki. A „Minka-rajzokat” 2016-ban mutatta be a Budapest Jazz Clubban, a kiállítást Bán Zsófia írónő nyitotta meg, akivel számos közös daluk született. 2017-ben Debrecenben, Noszvajon, Makón és a Műtárgyak Éjszakáján a Műgyűjtők Házában mutatta be további munkáit. 2017-től a Magyar Képzőművészeti Egyetem intermédia-művész szakos hallgatója.[4]
2018. december 3-án bejelentették, hogy a Duna eurovíziós dalválasztó műsorába, A Dal 2019-be bejutott a Frida című dalával.[5]
2011 Fringe Fesztivál Budapest, Szakmai Különdíj[6]
2011 Edinburgh Festival Fringe (Skócia), Sell-out Show Laurel
2012 Jazz Voices 2012, Klaipeda, Litvánia
2012 EuropaFest Jazz Combo Verseny döntő, Bukarest, Románia
2012 Veszprémi Utcazene Fesztivál, Közönségdíj
2013 Jazz Showcase, Művészetek Palotája, Budapest[2]
2013 Independent Music Awards (USA), Közönségdíj - Você e Eu című dal[3]
2014 Made in New York Jazz Competition Solo Vocal kategória Top5 (USA)[7]
2014 Independent Music Awards jelöltje 3 kategóriában a Pátkai Rozina: Você e Eu című lemez (Legjobb Latin album, Legjobb Énekes Jazz Album és Legjobb Jazz Dal – El Hombre Que Yo Ame)[3]
2014 Independent Music Awards Szakmai Díj, Legjobb Vokális Jazz Dal (USA)[3]
2015 Independent Music Awards (USA), Legjobb Latin dal - Ai, nao [3]
2018 Independent Music Awards (U.S.), Legjobb Vokális Jazzalbum - Paraíso na Terra[8]
2018 Fonogram, Az év hazai jazz albuma vagy hangfelvétele jelölés - Paraíso na Terra
2019 Independent Music Awards, Legjobb Album Koncepció - Taladim[9]
2011 Bossa Novas Pátkai Rozina - Tóth Mátyás duo
2013 Você e Eu
2015 Samba Chuva EP
2016 Paraíso na Terra
2019 EM90 - Erdély Miklós: Rossz szórend
PECA zenekar, m.v. vokál[10]
Bin-Jip (band), m.v. dalszerző, ének[11][12]
↑ a b MINKA official. [2018. március 11-i dátummal az eredetiből archiválva]. (Hozzáférés: 2018. március 10.)
↑ a b ROZINA - Você e Eu. Youtube . (Hozzáférés: 2016. január 23.)
↑ a b c d e Rozina Pátkai. The Independent Music Awards . (Hozzáférés: 2016. január 23.)
↑ ROZINA official. (Hozzáférés: 2018. március 11.)
↑ A Dal 2019 – jövőre is együtt keressük Magyarország legjobb dalát. mediaklikk.hu/adal, 2018. december 3. (Hozzáférés: 2018. december 4.)
↑ Fringe Fesztivál 2011. (Hozzáférés: 2016. január 23.)
↑ Rozina. (Hozzáférés: 2016. január 23.)
↑ Independent Music Awards *2018. (Hozzáférés: 2018. április 8.)
↑ Kiráz a Hideg-2011. [2018. április 2-i dátummal az eredetiből archiválva]. (Hozzáférés: 2018. április 1.)
↑ BIN-JIP: Doubtful. (Hozzáférés: 2018. április 1.)
↑ Frida. (Hozzáférés: 2018. április 1.)
A 2019-es Eurovíziós Dalfesztivál magyar előválogatója
Pápai Joci – Az én apám
Antal Tímea feat. Demko Gergő
A Dal 2019 – A legjobb 30
Magyarország az Eurovíziós Dalfesztiválokon
Félkövér: Bejutott a döntőbe
Zeneportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Pátkai_Rozina&oldid=24488680”
Kevés forrással rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. december 19., 23:44
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.